CELEX: 32009R0119
Language: bg
Date: 2009-02-09 00:00:00
Title: Регламент (ЕО) № 119/2009 на Комисията от 9 февруари 2009 година относно определянето на списък на трети страни или части от тях, за внос или транзитно преминаване през Общността на месо от диви животни от семейство зайци, от някои диви сухоземни бозайници и от отглеждани във ферми зайци, и относно определянето на изискванията за ветеринарното сертифициране (Текст от значение за ЕИП)

10.2.2009   
            
            
               BG
            
            
               Официален вестник на Европейския съюз
            
            
               L 39/12
            
         
      РЕГЛАМЕНТ (ЕО) № 119/2009 НА КОМИСИЯТА
   
   от 9 февруари 2009 година
   относно определянето на списък на трети страни или части от тях, за внос или транзитно преминаване през Общността на месо от диви животни от семейство зайци, от някои диви сухоземни бозайници и от отглеждани във ферми зайци, и относно определянето на изискванията за ветеринарното сертифициране
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално първата алинея от член 8, параграф 1, член 9, параграф 2, буква б) и член 9, параграф 4, букви б) и в) от нея,
   като взе предвид Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (2), и по-специално член 12 от него,
   като взе предвид Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (3), и по-специално член 9 от него,
   като взе предвид Регламент (ЕО) № 854/2004 на Европейския парламент и на Съвета от 29 април 2004 г. относно определяне на специфичните правила за организирането на официален контрол върху продуктите от животински произход, предназначени за човешка консумация (4), и по-специално член 11, параграф 1 и член 14, параграф 4 от него,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (5), и по-специално член 48, параграф 1 от него,
   като имат предвид, че:
   
               (1)
            
            
               С Решение 2000/585/ЕО на Комисията (6) се установява списък на трети страни, вносът от които на месо от зайци и от някои видове дивеч и отгледан във ферми дивеч подлежи на разрешение от страна на държавите-членки и се определят ветеринарно-санитарните и здравните изисквания и условията за ветеринарното сертифициране на такъв внос.
            
         
               (2)
            
            
               В интерес на последователността на общностното законодателство общностните правила за внос на месо от диви животни от семейство зайци, от някои диви сухоземни бозайници и от отглеждани във ферми зайци следва да се съобразят с изискванията за опазване на общественото здраве, определени в регламенти (ЕО) № 852/2004, (ЕО) № 853/2004, (ЕО) № 854/2004 и (ЕО) № 882/2004.
            
         
               (3)
            
            
               Мерките, предвидени в настоящия регламент, не накърняват законодателството за прилагане на Регламент (ЕО) № 338/97 на Съвета от 9 декември 1996 г. относно защитата на видовете от дивата флора и фауна чрез регулиране на търговията с тях (7).
            
         
               (4)
            
            
               С оглед хармонизиране на общностните условия за внос в Общността на съответните стоки, както и за да станат те по-прозрачни и да се улесни законодателната процедура за изменение на такива условия, условията следва да бъдат установени в съответния образец на ветеринарен сертификат, определен с настоящия регламент.
            
         
               (5)
            
            
               Ветеринарните сертификати за внос в Общността и транзитно преминаване през Общността, включително складиране по време на транзитното преминаване, на месо от диви животни от семейство зайци, от някои диви сухоземни бозайници и от отглеждани във ферми зайци следва да спазват съответните стандартни образци, определени в приложение I към Решение 2007/240/ЕО на Комисията от 16 април 2007 г. за установяване на нови ветеринарни сертификати за въвеждане на живи животни, сперма, ембриони, яйцеклетки и продукти от животински произход в Общността съгласно решения 79/542/ЕИО, 92/260/ЕИО, 93/195/ЕИО, 93/196/ЕИО, 93/197/ЕИО, 95/328/ЕО, 96/333/ЕО, 96/539/ЕО, 96/540/ЕО, 2000/572/ЕО, 2000/585/ЕО, 2000/666/ЕО, 2002/613/ЕО, 2003/56/ЕО, 2003/779/ЕО, 2003/804/ЕО, 2003/858/ЕО, 2003/863/ЕО, 2003/881/ЕО, 2004/407/ЕО, 2004/438/ЕО, 2004/595/ЕО, 2004/639/ЕО и 2006/168/ЕО (8).
            
         
               (6)
            
            
               Определените в настоящия регламент образци на ветеринарни сертификати за внос в Общността и транзитно преминаване през Общността, включително складиране по време на транзитното преминаване, на месо от диви животни от семейство зайци, от някои диви сухоземни бозайници и от отглеждани във ферми зайци трябва също да бъдат съвместими със системата Traces, както е предвидено в Решение 2004/292/ЕО на Комисията от 30 март 2004 година относно въвеждането на системата Traces (9).
            
         
               (7)
            
            
               Списъкът на трети страни или части от тях, съставен в приложение II към Решение 79/542/ЕИО на Съвета (10) следва да бъде използван и за внос в Общността или транзитно преминаване през Общността на месо от диви животни от семейство зайци или от отглеждани във ферми зайци. Следва да бъде определен списък на трети страни за внос в Общността или транзитно преминаване през Общността на месо от диви сухоземни бозайници, които са различни от копитни животни и от животни от семейство зайци.
            
         
               (8)
            
            
               Поради географското положение на Калининград, засягащо само Латвия, Литва и Полша, следва да бъдат предвидени специални условия за транзитното преминаване през Общността на пратки за и от Русия.
            
         
               (9)
            
            
               За да се избегне смущаване на нормалния ход на търговията, следва да се разреши преходен период за използването на ветеринарните сертификати, издадени в съответствие с Решение 2000/585/ЕО.
            
         
               (10)
            
            
               В интерес на постигането на яснота на законодателството на Общността Решение 2000/585/ЕО следва да бъде отменено и заменено с настоящия регламент.
            
         
               (11)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Предмет и обхват
   1.   С настоящия регламент се установяват:
   
               а)
            
            
               списък на трети страни или части от тях, от които могат да бъдат внасяни или да преминават транзитно през Общността следните стоки:
               
                           i)
                        
                        
                           месо от диви животни от семейство зайци без вътрешности, с изключение на неодрани и неизкормени диви животни от семейство зайци;
                        
                     
                           ii)
                        
                        
                           месо от диви сухоземни бозайници без вътрешности, които са различни от копитни животни и от животни от семейство зайци;
                        
                     
                           iii)
                        
                        
                           месо от отглеждани във ферми зайци.
                        
                     
         
               б)
            
            
               изискванията за ветеринарно сертифициране на стоките, изброени в подточки i), ii), и iii), („стоките“).
            
         2.   Без да се засягат ограниченията, предвидени в член 5, параграф 2, за целите на настоящия регламент транзитът обхваща складирането по време на транзитното преминаване (включително влизането в склад по смисъла на член 12, параграф 4 и член 13 от Директива 97/78/ЕО на Съвета (11)).
   3.   Настоящият регламент се прилага, без да засяга:
   
               i)
            
            
               специфичните изисквания за сертифициране, предвидени в споразумения на Общността с трети страни;
            
         
               ii)
            
            
               съответните правила за сертифициране, съдържащи се в законодателството за прилагане на Регламент (ЕО) № 338/97 относно защитата на видовете от дивата флора и фауна чрез регулиране на търговията с тях.
            
         Член 2
   Определение
   За целите на настоящия регламент „диви животни от семейство зайци“ означава диви зайци подземници и полски зайци.
   Член 3
   Списък на трети страни или части от тях, от които могат да бъдат внасяни или да преминават транзитно през Общността следните стоки
   Стоките се внасят или преминават транзитно през Общността само от трета страна или части от нея, които са изброени или посочени в част 1 от приложение I.
   Член 4
   Ветеринарно сертифициране
   1.   Внасяните в Общността стоки са придружавани от ветеринарен сертификат, който е съставен в съответствие с образеца, определен за съответната стока в приложение II и попълнен в съответствие с указанията, установени в част 4 от приложение I.
   2.   Преминаващите транзитно през Общността стоки са придружавани от сертификат, който е съставен в съответствие с образеца, определен в приложение III.
   3.   Съответствието с допълнителните гаранции, изисквани в колони 4, 6 и 8 на таблицата в част 1 от приложение I за дадена държава-членка или част от нея и описани в част 3 от приложение I, се сертифицира чрез попълването на съответния раздел в здравния сертификат за съответната стока.
   4.   Може да се използват електронно сертифициране и други договорени системи, които са хармонизирани на равнището на Общността.
   Член 5
   Дерогация за транзит през Латвия, Литва и Полша
   1.   Чрез дерогация от член 4, параграф 2, се разрешава пътният или железопътният транзит между граничните инспекционни пунктове в Латвия, Литва и Полша, посочени в приложението към Решение 2001/881/ЕО (12) на Комисията, на пратки със стоки, идващи от и по направление за Русия директно или през друга трета страна, когато са изпълнени следните условия:
   
               а)
            
            
               пратката е запечатана с пломба със сериен номер от официалния ветеринарен лекар на входния граничен инспекционен пункт при влизане;
            
         
               б)
            
            
               документите, придружаващи пратката, както е посочено в член 7 от Директива 97/89/ЕО, са подпечатани на всяка страница от официалния ветеринарен лекар на входния граничен инспекционен пункт с надписа: „Само за транзит до Русия през ЕО“;
            
         
               в)
            
            
               процедурните изисквания, предвидени в член 11 от Директива 97/78/ЕО са спазени;
            
         
               г)
            
            
               пратката е сертифицирана като одобрена за транзит в общия ветеринарен входен документ, издаден от официалния ветеринарен лекар на входния граничен инспекционен пункт.
            
         2.   Пратките, посочени в параграф 1, не могат да бъдат разтоварвани или складирани, както е посочено в член 12, параграф 4 или в член 13 от Директива 97/78/ЕО, на територията на Общността.
   3.   Извършват се редовни проверки от компетентните органи, за да се гарантира, че броят на пратките, както е посочено в параграф 1, и съответстващите количества продукти, напускащи територията на Общността, съвпадат с броя и количествата, влизащи в Общността.
   Член 6
   Отмяна
   Решение 2000/585/ЕО се отменя.
   Позоваванията на отмененото решение се тълкуват като позовавания на настоящия регламент и се четат според таблицата на съответствието, включена в приложение IV.
   Член 7
   Преходни разпоредби
   Стоки, за които са издадени съответните ветеринарни сертификати в съответствие с Решение 2000/585/ЕО могат да бъдат внасяни или да преминават транзитно през Общността до 30 юни 2009 г.
   Член 8
   Влизане в сила и приложимост
   Настоящият регламент влиза в сила на двадесетия ден след публикуването му в Официален вестник на Европейския съюз.
   Той се прилага от 1 юни 2009 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 9 февруари 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 18, 23.1.2003 г., стp. 11.
   
      (2)  ОВ L 139, 30.4.2004 г., стр. 1.
   
      (3)  ОВ L 139, 30.4.2004 г., стр. 55.
   
      (4)  ОВ L 139, 30.4.2004 г., стр. 206.
   
      (5)  ОВ L 165, 30.4.2004 г., стр. 1.
   
      (6)  ОВ L 251, 6.10.2000 г., стр. 1.
   
      (7)  ОВ L 61, 3.3.1997 г., стр. 1.
   
      (8)  ОВ L 104, 21.4.2007 г., стр. 37.
   
      (9)  ОВ L 94, 31.3.2004 г., стр. 63.
   
      (10)  ОВ L 146, 14.6.1979 г., стр. 15.
   
      (11)  ОВ L 24, 30.1.1998 г., стр. 9.
   
      (12)  ОВ L 326, 11.12.2001 г., стр. 44.
   
      ПРИЛОЖЕНИЕ I
      МЕСО ОТ ДИВИ ЖИВОТНИ ОТ СЕМЕЙСТВО ЗАЙЦИ, ОТ НЯКОИ ДИВИ СУХОЗЕМНИ БОЗАЙНИЦИ И ОТ ОТГЛЕЖДАНИ ВЪВ ФЕРМИ ЗАЙЦИ
      ЧАСТ 1
      Списък на трети страни или части от тях и допълнителни гаранции
      
                  Държава
               
               
                  Код на територията
               
               
                  Животни от семейство зайци
               
               
                  Диви сухоземни бозайници, които са различни от копитни животни и от животни от семейство зайци
               
            
                  Диви
               
               
                  Зайци, отглеждани във ферми
               
            
                  MC
               
               
                  AG
               
               
                  MC
               
               
                  AG
               
               
                  MC
               
               
                  AG
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
               
                  7
               
               
                  8
               
            
                  Австралия
               
               
                  AU
               
               
                  WL
               
               
                   
               
               
                  RM
               
               
                   
               
               
                  WM
               
               
                   
               
            
                  Канада
               
               
                  CA
               
               
                  WL
               
               
                   
               
               
                  RM
               
               
                   
               
               
                  WM
               
               
                   
               
            
                  Гренландия
               
               
                  GL
               
               
                  WL
               
               
                   
               
               
                  RM
               
               
                   
               
               
                  WM
               
               
                   
               
            
                  Нова Зеландия
               
               
                  NZ
               
               
                  WL
               
               
                   
               
               
                  RM
               
               
                   
               
               
                  WM
               
               
                   
               
            
                  Русия
               
               
                  RU
               
               
                  WL
               
               
                   
               
               
                  RM
               
               
                   
               
               
                  WM
               
               
                   
               
            
                  Всяка друга трета страна или част от нея, които са изброени в колони 1 и 3 на таблицата в част 1 от приложение II към Решение 79/542/ЕИО
               
               
                  WL
               
               
                   
               
               
                  RM
               
               
                   
               
               
                   
               
               
                   
               
            
                  
                              MC
                           
                           
                              :
                           
                           
                              Образец на ветеринарен сертификат.
                           
                        
                              AG
                           
                           
                              :
                           
                           
                              Допълнителни гаранции.
                           
                        
            ЧАСТ 2
      Образци на ветеринарни сертификати
      
         Образец/образци:
      
      
                  „WL“
               
               
                  :
               
               
                  Образец на ветеринарен сертификат за месо от диви животни от семейство зайци (зайци подземници и полски зайци).
               
            
                  „WM“
               
               
                  :
               
               
                  Образец на ветеринарен сертификат за месо от диви сухоземни бозайници, които са различни от копитни животни и от животни от семейство зайци.
               
            
                  „RM“
               
               
                  :
               
               
                  Образец на ветеринарен сертификат за месо от отглеждани във ферми зайци.
               
            ЧАСТ 3
      Допълнителни гаранции
      ЧАСТ 4
      Указания за ветеринарните сертификати
      
                  a)
               
               
                  Ветеринарните сертификати, които се основават на образците в част 2 от настоящото приложение и които следват формата на образеца за съответната стока, се издават от третата страна износител или съответната част от нея. Те съдържат по реда в образеца, удостоверенията, които се изискват за всяка трета страна, а когато е приложимо — допълнителни здравни изисквания за третата страна износител, или част от нея.
                  Когато от държавата-членка на местоназначение се изискват допълнителни гаранции за съответната стока, те се вписват в оригинала на ветеринарния сертификат.
               
            
                  б)
               
               
                  Отделен единичен сертификат трябва да се представи за всяка пратка от съответната стока, която се изнася за същото местоназначение от територия, посочена в колона 2 на таблицата от част 1 от настоящото приложение, и транспортирана в същия вагон на влак, камион, самолет или кораб.
               
            
                  в)
               
               
                  Оригиналът на сертификатите се състои от един лист, напечатан от двете страни, или където се изисква повече текст, той се напечатва така, че страниците да образуват едно цяло и да не могат да бъдат отделени.
               
            
                  г)
               
               
                  Сертификатът се изготвя поне на един от официалните езици на държавата-членка, където се състои граничната инспекция и на един от официалните езици на държавата-членка на местоназначение. Въпреки това, посочените държави-членки могат да разрешат използването на друг език на Общността вместо техния собствен, придружен, ако е необходимо, от официален превод.
               
            
                  д)
               
               
                  Когато се добавят допълнителни страници към сертификата с цел идентифициране на отделните стоки в пратката, тези допълнителни страници също се смятат за част от оригинала на сертификата, при условие че подписът и печатът на удостоверяващия официален ветеринарен лекар са положени на всяка страница.
               
            
                  е)
               
               
                  Когато сертификатът, включително допълнителните страници съгласно буква д), се състои от повече от една страница, всяка страница се номерира по следния начин в долния край на страницата — „-х (номер на страница) от -у (общия брой на страниците)“, а в горната част на страницата се изписва кодовият номер на сертификата, даден от компетентните органи.
               
            
                  ж)
               
               
                  Оригиналът на сертификата трябва да е попълнен и подписан от официален ветеринарен лекар не по-рано от 24 часа преди натоварването на пратката за внос в Общността, освен ако не е предвидено друго в законодателството на Общността. За тази цел компетентните органи на страната износител гарантират, че са следвани принципи на сертифициране, еквивалентни на тези, определени в Директива 96/93/ЕО на Съвета (1).
                  Цветът на подписа е различен от този на печатния текст. Същото правило важи и за печатите, с изключение на релефните печати.
               
            
                  з)
               
               
                  Оригиналът на сертификата трябва да придружава пратката до пристигането ѝ на граничния инспекционен пункт, където се извършва влизането в Европейската общност.
               
            
         (1)  ОВ L 13, 16.1.1997 г., стр. 28.
   
   
      ПРИЛОЖЕНИЕ II
      ОБРАЗЦИ НА ВЕТЕРИНАРНИ СЕРТИФИКАТИ ЗА ВНОС В ЕВРОПЕЙСКАТА ОБЩНОСТ НА МЕСО ОТ ДИВИ ЖИВОТНИ ОТ СЕМЕЙСТВО ЗАЙЦИ, ОТ НЯКОИ ДИВИ СУХОЗЕМНИ БОЗАЙНИЦИ И ОТ ОТГЛЕЖДАНИ ВЪВ ФЕРМИ ЗАЙЦИ
      
         
      
         
      
         
      
         
      
         
      
         
      
         
      
         
      
         
   
   
      ПРИЛОЖЕНИЕ III
      
         (както е посочено в член 4, параграф 2)
      
      Образец на ветеринарен сертификат за транзит/складиране на месо от диви животни от семейство зайци, отглеждани във ферми зайци и диви сухоземни бозайници, които са различни от копитни животни
      
         
      
         
   
   
      ПРИЛОЖЕНИЕ IV
      
         (съгласно член 6)
      
      Таблица на съответствието
      
                  Решение 2000/585/ЕО
               
               
                  Настоящият регламент
               
            
                  Член 2
               
               
                  Член 1
               
            
                  —
               
               
                  Член 2
               
            
                  Член 2а, буква а)
               
               
                  Член 3
               
            
                  Член 2а, букви б), в) и г)
               
               
                  Член 4
               
            
                  Член 2б
               
               
                  Член 5
               
            
                  Член 4, параграф 1
               
               
                  Член 6
               
            
                  Член 4, параграф 2
               
               
                  Член 7
               
            
                  Член 3
               
               
                  Член 8